EkBass/fiwiki-20250220-pages-articles huggingface dataset:
Jan Yrlund

Jan ”Örkki” Yrlund (s. 1970) on suomalainen muusikko ja graafikko. Tammikuussa 1988 Yrlund liittyi metalliyhtye Prestigeen entisen yhtyeensä Claymoren lopetettua toimintansa. Musiikki oli Yrlundin päätoiminen työ 2000-luvun taitteeseen saakka, jolloin levynkansitaiteilu alkoi vallata alaa. Jan Yrlund on soittanut 15 albumilla ja useilla lyhyemmillä julkaisuilla. Hän omistaa oman graafisen studionsa, Darkgrove Designin.http://darkgrove.net/ Hän on kuvittanut yli 40 levyä, ja kuvataiteellisiksi vaikuttajikseen hän on nimennyt Caravaggion ja Rembrandtin. == Lähteet == == Aiheesta muualla == * Jan Yrlund Allmusic.com-sivustolla Luokka:Suomalaiset kitaristit Luokka:Suomalaiset graafiset suunnittelijat Luokka:Suomalaiset kuvittajat Luokka:Vuonna 1970 syntyneet Luokka:Elävät henkilöt
Algot Lange

Algot Lange (17. huhtikuuta 1850 Kalmar, Ruotsi – 13. maaliskuuta 1904 Pariisi, Ranska) oli ruotsalainen oopperalaulaja (bassobaritoni) ja laulupedagogi. Hän toimi oopperalaulajana Helsingin Ruotsalaisessa teatterissa, Ruotsin kuninkaallisessa oopperassa ja Tanskan kuninkaallisessa teatterissa, jossa hän toimi myös laulunopettajana. Lange oli naimisissa suomalaissyntyisen pianistin Ina Langen kanssa. Luokka:Ruotsalaiset laulajat Luokka:Ruotsalaiset oopperalaulajat Luokka:Bassobaritonit Luokka:Vuonna 1850 syntyneet Luokka:Vuonna 1904 kuolleet
Valko-Venäjän kansallisooppera ja -baletti

Valko-Venäjän kansallisooppera ja -baletti eli täydelliseltä nimeltään Valko- Venäjän tasavallan kansallinen akateeminen suuri ooppera ja baletti (, ) on vuonna 1933 toimintansa aloittanut, Valko-Venäjän pääkaupunki Minskistä kotoisin oleva kansallisooppera ja -baletti. Kansallisoopperan ja -baletin pohjana oli tuolloin toiminut Valkovenäläinen ooppera- ja balettistudio. Valko-Venäjän kansallisoopperalle ja -baletille avattiin oma teatterirakennus 10. maaliskuuta 1939. Sen suunnitteli myös Hallituksen talon (1932) ja Kansallisen tiedeakatemian (1939) arkkitehtina toiminut, vuonna 1935 Leningradiin taideakatemian professoriksi kutsuttu Iosif Lanhbard (1882–1951). Oopperatalo rakennettiin vuosina 1934–1938. Rakennussuunnitelmia tosin muokattiin rakennustöiden aikana niin, että rakennus pieneni ja halpeni rakennusprojektin alkuvaiheen suunnitelmasta. ==Lähteet== ==Aiheesta muualla== *Natsionalnyi akademitšeski Bolšoi teatr opery i baleta (interfax.by) Luokka:Minskin rakennukset ja rakennelmat Luokka:Oopperatalot Luokka:Oopperaseurueet Luokka:Baletti
Chinaberry Girl

Chinaberry Girl on virolaisen poplaulaja Iiris Vesikin EP. Sen julkaisi Universal Music Group 26. elokuuta 2013. Siltä löytyy neljä kappaletta, joista ensimmäinen, "Tigerhead" julkaistiin singlenä toukokuussa 2013. "Chinaberry Girl" ei päässyt kotimaassaan listoille, mutta Suomessa se sai pian julkaisunsa jälkeen suurta suosiota, sillä se pääsi muutamassa tunnissa Suomen Airplaylistan 6. sijalle. == Kappaleet == Digital Download # # # # ==Lähteet== Luokka:Vuoden 2013 EP:t Luokka:Iiris Vesikin albumit
Rubycon

Rubycon voi tarkoittaa: * Rubycon (albumi), Tangerine Dreamin albumi * Rubycon (yhtye), australialainen rockyhtye * Rubycon (yritys), japanilainen elektronisia kondensaattoreita, kalvokondensaattoreita ja virtalähteitä valmistava yritys == Katso myös == * Rubicon (täsmennyssivu)
Rajajoki (täsmennyssivu)

Rajajoki voi tarkoittaa ainakin seuraavia: *rajajoki, joki, jota pitkin kulkee kahden maan tai hallinnollisen alueen raja *Rajajoki eli Siestarjoki, joki Karjalankannaksella, entinen Suomen ja Venäjän rajajoki *Rajajoki eli Siestarjoki, kaupunki Raja- eli Siestarjoen suulla *Rajajoki, entinen kylä Terijoella *Rajajoki, Tornionjoen vesistöön kuuluva puro Ruotsin ja Suomen rajalla, lähellä Kolmen valtakunnan rajapyykkiä *Rajajoki, Tenojoen vesistöön kuuluva puro Norjan ja Suomen rajalla, lähellä Peltotunturia *Rajajoen rautatieasema, entinen rautatieasema Riihimäen–Pietarin radalla Rajajoen länsirannalla *Rajajoen taistelu, vuonna 1703 käyty Suuren Pohjan sodan taistelu
Crossing the Rubicon

Crossing the Rubicon voi tarkoittaa: * Julius Caesarin kansalaissota * metaforisesti "Piste josta ei ole paluuta" == Musiikki == * Crossing the Rubicon, ruotsalaisen melodisen metallin yhtyeen Armageddonin albumi vuodelta 1997 * Crossing the Rubicon (The Soundsin albumi), ruotsalaisen new wave -yhtyeen albumi vuodelta 2009 * ”Crossing the Rubicon”, The Human Abstractin kappale albumilta Nocturne * ”Crossing the Rubicon”, Revolution Renaissancen kappale yhtyeen albumilta Trinity == Katso myös == * Rubicon (täsmennyssivu)
Louise Boije af Gennäs

Louise Gunvor Catharina Lagercrantz Boije af Gennäs, s. Boije af Gennäs (1. marraskuuta 1961) on ruotsalainen kirjailija, toimittaja ja televisiossa käsikirjoittaja. Hän on viettänyt lapsuutensa Brommassa ja kävi koulun Lundsbergs skola -nimisessä sisäoppilaitoksessaGöteborgs Posten viitattu 21.9.2013. Hän suoritti ylioppilastutkinnon huippuarvosanoin. Sen jälkeen hän jatkoi opinto ulkomailla ja opiskeli kirjallisuutta ja journalistiikkaa Yhdysvalloissa. Hän on kirjoittanut kirjojen lisäksi käsikirjoituksia televisiosarjoihin, muun muassa Varustamoon. Hänen kirjansa Stjärnor utan svindel on noussut Ruotsin homopiireissä kulttiasemaan, sillä sen väitetään kuvaavan hänen suhdettaan kirjailija Mian LodaleniinLouise har blivit mamma, Aftonbladet viitattu 21.9.2013Cecilia Gustavsson: Intervju, Louise Boije af Gennäs, Aftonbladet viitattu 21.9.2013 Boije af Gennäs on vuodesta 1999 ollut naimisissa Carl-Erik Lagercrantzin kanssa, ja heillä on kaksi yhteistä lasta. Hän on aiemmin ollut naimisissa Ny demokrati -puolueen silloisen puoluesihteerin Peter Voorsin kanssa. Kirjailijana hän käyttää aina alkuperäistä nimeään. ==Teokset== * Ta vad man vill ha, 1991 * Ju mer jag ser dig, 1992 * Ingen människa en ö, 1994 * Stjärnor utan svindel, 1996 * Rent hus, 1999 * När kärleken kom, 1999 * Högre än alla himlar, 2010 * Blå koral, 2012 == Lähteet == Luokka:Vuonna 1961 syntyneet Luokka:Elävät henkilöt Luokka:Ruotsalaiset kirjailijat Luokka:Ruotsalaiset feministit
Disturbance

__NOTOC__ Disturbance on italialaisen death metal -yhtyeen Hour of Penancen esikoisalbumi. Se julkaistiin vuonna 2003 levymerkillä Xtreem Music. == Kappaleet == Kaikki kappaleet sanoittanut Enrico Schettino # # # # # # # # # # == Kokoonpano == * Mike Viti – laulu, bassok * Enrico Schettino – kitara, äänittäjä, miksaaja, kansitaiteen konsepti * Francesco De Honestis – kitara * Mauro Mercurio – rummut === Tuotanto === * Stefano Morabito – tuottaja, äänittäjä, miksaaja * Andrea Cipolla – kansitaide, layout == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio * The Metal Observer: 9/10The Metal Observer: Album review == Aiheesta muualla == * * == Lähteet == Luokka:Vuoden 2003 esikoisalbumit Luokka:Hour of Penancen albumit
Terra

Terra on latinaa ja tarkoittaa maata. Sana voi esiintyä muun muassa seuraavissa yhteyksissä: *Terra, suomalainen maantieteellinen aikakauskirja *Terra, tutkimussatelliitti *Terra, lautapeli *Terra, Aristomenis Tsirbasin ohjaama vuoden 2007 tieteiselokuva *Terra, Marizan albumi *Terra, Jenni Vartiaisen albumi *terra, Bernard Lietaerin ehdottama maailmanvaluutta * Terra, DC Comicsin sarjakuvahahmoja *Terra, sukunimenä: ** Gabriel Terra (1873–1942), Uruguayn presidentti 1931–1938 ** João Evangelista Martins Terra (1925–2022), brasilialainen katolinen piispa ** Max de Terra (1918–1982), sveitsiläinen Formula 1 -kuljettaja ** Tadeu Terra (s. 1986), brasilialainen jalkapalloilija. == Katso myös == * Terra incognita (”tuntematon maa”), historiallinen latinankielinen termi kartan tutkimattomille alueille. * Terra Australis (”eteläinen maa”), myös Terra Australis Incognita (”tuntematon eteläinen maa”), eteläisellä pallonpuoliskolla sijainneeksi oletettu laaja manner * Terra Nova (”uusi maa”), nimitys useille eri asioille * Terra Cognita, suomalainen kirjankustantamo.
Pageantry for Martyrs

__NOTOC__ Pageantry for Martyrs on italialaisen death metal -yhtyeen Hour of Penancen toinen studioalbumi. Se julkaistiin vuonna 2005 levymerkillä Xtreem Music. == Kappaleet == # # # # # # # # # # == Kokoonpano == * Alex Manco – laulu * Giulio Moschini – kitara, basso * Enrico Schettino – basso, kitara * Mauro Mercurio – rummut, muu laulu == Aiheesta muualla == * * Luokka:Vuoden 2005 albumit Luokka:Hour of Penancen albumit
The Vile Conception

__NOTOC__ The Vile Conception on italialaiset death metal -yhtyeen Hour of Penancen kolmas studioalbumi. Se julkaistiin vuonna 2008 levymerkillä Unique Leader Records. == Kappaleet == # # # # # # # # # # == Kokoonpano == * Francesco Paoli – laulu * Giulio Moschini – kitara * Silvano Leone – basso * Mauro Mercurio – rummut, muu laulu === Tuotanto === * Stefano Morabito – tuottaja, äänittäjä, miksaaja * Pär Olofsson – kansitaide * David Schivo – valokuvat * Chiara Battistoni – kansilehtinen, layout == Aiheesta muualla == * * Luokka:Vuoden 2008 albumit Luokka:Hour of Penancen albumit
Paradogma

Paradogma on Hour of Penancen neljäs studioalbumi, joka julkaistiin 30. maaliskuuta 2010. == Kappaleet == # # # # # # # # # # == Kokoonpano == ;Yhtye * Francesco Paoli – laulu * Mauro Mercurio – rummut * Giulio Moschini – kitara * Silvano Leone – bassokitara ;Tuotanto * Wojtek Wiesławski – masteroija * Stefano Morabito – äänittäjä, miksaaja * Gyula Havancsák – kansitaide * Goffredo Passi – VJSet Art director * David Schivo – valokuvat * Eklipse Design – layout == Arvostelut == * The Metal Observer: 8.5/10The Metal Observer: Album review ==Lähteet== == Aiheesta muualla == * * Luokka:Vuoden 2010 albumit Luokka:Hour of Penancen albumit
Blind Hate

Sokea viha on vuonna 1990 ensi-iltansa saanut John Kortyn ohjaama yhdysvaltalainen elokuva. Se kertoo ihmisoikeusasianajaja Morris Deesin tarinan. == Lähteet == Luokka:Vuoden 1990 yhdysvaltalaiset elokuvat
Kolumbiankerttuli

Kolumbiankerttuli (Myiothlypis conspicillata) on kerttulien heimoon kuuluva varpuslintu. ==Levinneisyys== Kolumbiankerttulia tavataan pienellä alueella Sierra Nevada de Santa Martan vuoristossa Kolumbian pohjoisosissa. Laji on edelleen suhteellisen yleinen, mutta se on vähenemässä nopeasti elinympäristöjen tuhoutumisen takia. Se on luokiteltu silmälläpidettäväksi. ==Elinympäristö== Kolumbiankerttuli elää kosteissa vuoristometsissä, metsänreunoilla ja kahviplantaaseilla 450–2 200 metrin korkeudella mernepinnasta. ==Lähteet== Luokka:Inkakerttulit
Sedition (Hour of Penancen albumi)

Sedition on Hour of Penancen viides studioalbumi, joka julkaistiin 26. maaliskuuta 2012. == Kappaleet == # # # # # # # # # == Kokoonpano == ;Yhtye * Paolo Pieri – laulu, kitara * Giulio Moschini – soolokitara * Silvano Leone – bassokitara * Simone Piras – rummut ;Tuotanto * Stefano Morabito – tuottaja, äänittäjä, miksaaja, masteroija * Gyula Havancsák – kansitaide * Diana Gabrielli – valokuvat == Arvostelut == * AllMusic: AllMusic review * Metal Storm: 8.2/10Metal Storm: Album review ==Lähteet== == Aiheesta muualla == * * Luokka:Vuoden 2012 albumit Luokka:Hour of Penancen albumit
Hippiäiskerttuli

Hippiäiskerttuli (Basileuterus culicivorus) on kerttulien heimoon kuuluva varpuslintu. ==Levinneisyys== Hippiäiskerttulia tavataan laajalla alueella Keski-Amerikassa ja Etelä-Amerikan pohjois-, keski- ja itäosissa. Sen kannaksi arvioidaan 5–50 miljoonaa yksilöä ja se on luokiteltu elinvoimaiseksi. ==Lähteet== Luokka:Kruunukerttulit
Kastanjaposkikerttuli

Kastanjaposkikerttuli (Basileuterus rufifrons) on kerttulien heimoon kuuluva varpuslintu. ==Levinneisyys== Kastanjaposkikerttulia tavataan Keski-Amerikassa ja Etelä-Amerikan luoteisosissa. Sen populaatio on hyvin suuri ja kannankehitys vakaa. Laji on luokiteltu elinvoimaiseksi. ==Lähteet== Luokka:Kruunukerttulit
Ruskonaamiokerttuli

Ruskonaamiokerttuli (Basileuterus belli) on kerttulien heimoon kuuluva varpuslintu. ==Levinneisyys== Ruskonaamiokerttulia tavataan El Salvadorissa, Guatemalassa, Hondurasissa ja Meksikossa. Sen kannaksi arvioidaan 50 000–499 999 yksilöä, ja laji on luokiteltu elinvoimaiseksi. ==Lähteet== Luokka:Kruunukerttulit
Mustaposkikerttuli

Ruskonaamiokerttuli (Basileuterus melanogenys) on kerttulien heimoon kuuluva varpuslintu. ==Levinneisyys== Mustaposkikerttulia tavataan Costa Ricassa ja Panamassa. Sitä on kuvattu yleiseksi, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi. ==Lähteet== Luokka:Kruunukerttulit
Pirrenkerttuli

Pirrenkerttuli (Basileuterus ignotus) on kerttulien heimoon kuuluva varpuslintu. ==Levinneisyys== Pirrenkerttulia tavataan Panamassa ja Luoteis- Kolumbiassa, ja siitä tunnetaan vain kaksi esiintymää. Sen kannaksi arvioidaan 1 000–2 499 yksilöä. Laji on luokiteltu vaarantuneeksi pienen levinneisyysalueensa takia. ==Lähteet== Luokka:Kruunukerttulit Luokka:Uhanalaiset linnut
Juovapääkerttuli

Juovapääkerttuli (Basileuterus tristriatus) on kerttulien heimoon kuuluva varpuslintu. ==Levinneisyys== Juovapääkerttulia tavataan Boliviassa, Kolumbiassa, Ecuadorissa, Perussa ja Venezuelassa. Lajia on kuvattu yleiseksi, mutta sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi. ==Lähteet== Luokka:Kruunukerttulit
Harmaakurkkukerttuli

Harmaakurkkukerttuli (Basileuterus trifasciatus) on kerttulien heimoon kuuluva varpuslintu. ==Levinneisyys== Harmaakurkkukerttulia tavataan Ecuadorissa ja Perussa. Lajia on kuvattu yleiseksi, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi. ==Lähteet== Luokka:Kruunukerttulit
Harmaakruunukerttuli

Harmaakruunukerttuli (Myiothlypis leucoblephara) on kerttulien heimoon kuuluva varpuslintu. ==Levinneisyys== Harmaakruunukerttulia tavataan Argentiinassa, Brasiliassa, Paraguayssa ja Uruguayssa. Lajia on kuvattu yleiseksi, mutta sen kannankehitys on laskeva. Se ei kuitenkaan uskota olevan vaarassa, ja laji on luokiteltu elinvoimaiseksi. ==Lähteet== Luokka:Inkakerttulit
Hikonen linna

Hikonen linna () on linna Hikonessa, Shigan prefektuurissa, Japanissa. Se on yksi neljästä Japanin kansalliseksi aarteeksi nimetystä linnasta. Muut kolme ovat Inuyaman linna, Himejin linna ja Matsumoton linna. Ii-klaani aloitti Hikonen linnan rakennustyöt Edo-kauden alussa ja työt kestivät yli kaksikymmentä vuotta. Hikonen linnan liitukivisessä keskustornissa on kolme kerrosta ja se on pienempien sivurakennusten ympäröimä. == Lähteet == == Aiheesta muualla == Luokka:Japanin linnat Luokka:Shigan prefektuuri
Kilkuttajakerttuli

Kilkuttajakerttuli (Myiothlypis leucophrys) on kerttulien heimoon kuuluva varpuslintu. ==Levinneisyys== Kilkuttajakerttulia tavataan Brasiliassa. Sitä on kuvattu harvinaiseksi, ja sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi. ==Lähteet== Luokka:Inkakerttulit
Köynnösvehkat

Köynnösvehkat (Philodendron) on vehkakasvien heimoon kuuluva suku, johon kuuluu 500 lajia. Ne ovat kotoisin Latinalaisen Amerikan sademetsistä. Osa lajeista on köynnösmäisiä, osa pensasmaisia. Ne sopeutuvat erilaisiin valo- olosuhteisiin ja lämpötilan vaihteluihin. Lisääminen onnistuu paitsi siemenistä, myös varsi- ja latvapistokkaista. == Ulkonäkö ja koko == Koristeelliset lehdet vaihtelevat muodoltaan ja väriltään. == Käyttö == Köynnösvehkoja käytetään huonekasveina. Ne ovat viherkasveja. == Lajeja == * siroköynnösvehka (Philodendron angustisectum, syn. P. elegans) * lyyraköynnösvehka (Philodendron bipennifolium) * peikonkämmen eli pariliuskavehka (Philodendron bipinnatifidum, syn. Thaumatophyllum bipinnatifidum) * vahaköynnösvehka (Philodendron cannifolium) * isoköynnösvehka (Philodendron domesticum) * purppuraköynnösvehka (Philodendron erubescens) * kirjoköynnösvehka (Philodendron gloriosum) * suippuköynnösvehka (Philodendron longilaminatum) * rusoköynnösvehka (Philodendron melanochrysum) * kiiltoköynnösvehka (Philodendron ornatum) * liuskaköynnösvehka (Philodendron pedatum, syn. P. laciniatum) * sulkaköynnösvehka (Philodendron radiatum) * nuoliköynnösvehka (Philodendron sagittifolium, syn. P. tuxtlanum) * herttaköynnösvehka (Philodendron scandens) * nukkaköynnösvehka (Philodendron squamiferum) * silkkiköynnösvehka (Philodendron verrucosum)Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. * Philodendron cordatumhttp://garden.org/plants/view/207070/Philodendron-cordatum/ * Philodendron panduriforme * bolivarinköynnösvehka (Philodendron peperomioides) * surinaminköynnösvehka (Philodendron surinamense) == Lähteet == == Aiheesta muualla == * Finto: Kassu – Kasvien suomenkieliset nimet: Philodendron * Suomen Lajitietokeskus: Köynnösvehkat – Philodendron Luokka:Vehkakasvit
Brigit

Brigit tai Brigid (engl. Bridget) on kelttiläiseen ja irlantilaiseen mytologiaan kuuluva runouden, käsityötaidon, profetoimisen ja ennustamisen jumalatar. Nimi tarkoittaa kohotettua, ylennettyäGreen 1997, s. 50-51 tai voimaa ja auktoriteettia (iirin brig)Lurker 1987, s. 37. Hän muistuttaa roomalaisten Minervaa ja kreikkalaisten Athenea. Brigitin isä on Tuatha Dé Danannin Dagda eli Ollathair (”kaiken isä”) ja puoliso on Bres. Brigit on myös parantamisen, sepäntyön, hedelmällisyyden sekä karjan ja kevään suojelija. Häneen liittyvä symboliikka viittaa tuleen, valoon ja lämpöön sekä toisaalta nuoliin, kelloihin, oviin ja kynnyksiin. Brigit yhdistettiin rituaalisiin puhdistautumisen tuliin, ja 1. helmikuuta vietettävä Imbolc-juhla oli omistettu hänelle. Brigit oli lisäksi Leinsterin paikallisjumala, mutta häntä palvottiin kuitenkin kaikkialla Irlannissa. Irlannissa Brigit oli kolmihahmoinen jumalatar, ja hänen samannimiset sisarensa olivat parantamisen ja sepäntyön jumalia. Brigitiä palvoivat erityisesti filid, kelttien ennustajapapit. Brigit omaksuttiin myös kristinuskoon Pyhä Brigitinä, jonka juhlapäivä on 1. helmikuuta. Tärkeä Pyhän Brigitin palvontapaikka oli Irlannin Kildare, jossa lienee aiemmin ollut pakanallinen pyhäkkö. Kildaressa paloi Brigitin ikuinen pyhä tuli, ja nunnat palvelivat paikalla. Brigit on edelleen keskeisellä sijalla skotlantilaisessa kansanperinteessä, jossa häntä pidetään Neitsyt Marian kätilönä. Pohjois-Englannin briganttien heimon suojelusjumalatar Brigantia on käytännössä sama jumalatar kuin Brigit. Brigantia yhdistetään veteen, ja häntä kutsutaankin joskus ”nymfijumalattareksi”. Useat Englannin ja Irlannin joet on nimetty Brigantian mukaan. ==Lähteet== *Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 *Green, Miranda J. : Dictionary of Celtic Myth and Legend. Thames & Hudson 1997. ISBN 0-500-27975-6 === Viitteet === Luokka:Eurooppalaiset jumalattaret Luokka:Kelttiläiset jumalat
Change (Hyunan kappale)

Change on korealaislaulaja Hyunan soolouran debyyttisingle. Se julkaistiin virallisesti 4. tammikuuta 2010. "Change" saavutti GAON-singlelistan toisen sijan lähes välittömästi sen julkaisun jälkeen. Kappaleella vierailee myös rap-artisti Jun Hyung Beastistä. Kappaleelle on tehty myös musiikkivideo, joka julkaistiin 6. tammikuuta 2010. ==Listasijoitukset== Lista Sijoitus Japani (GAON Singles Chart) 2 ==Lähteet== Luokka:Vuoden 2010 kappaleet Luokka:Hyunan kappaleet
Frederic Thesiger Chelmsford

Frederic John Napier Thesiger, Chelmsfordin 1. varakreivi (12. elokuuta 1868 Lontoo – 1. huhtikuuta 1933 Lontoo)Frederic John Napier Thesiger, 1st Viscount Chelmsford Encyclopædia Britannica Online Academic Edition. Viitattu 20.9.2013. oli brittiläinen siirtomaahallinnon virkamies, joka toimi vuosina 1916–1921 Intian varakuninkaana. Frederic Thesigerin isä oli zulusodassa ylipäällikkönä toiminut kenraali Frederic Thesiger, Chelmsfordin 2. paroni. Hänen äidinisänsä oli brittiläisen Intian armeijassa palvellut kenraalimajuri Heath. Thesiger kävi Oxfordin Magdalen Collegea ja aloitti uransa 1893 asianajajana. Hän osallistui pääkaupungin kunnallispolitiikkaan toimimalla Lontoon kreivikunnan valtuustossa. Hän peri 1905 isältään Chelmsfordin paronin arvon ja toimi Australiassa vuosina 1905–1909 Queenslandin sekä 1909–1913 Uuden Etelä-Walesin kuvernöörinä.Nordisk familjebok (1919), s. 1095 Runeberg.org. Viitattu 20.9.2013. Chelmsford lyötiin 1912 ritariksi. Seuraavana vuonna hän jätti kuvernöörinvirkansa ja siirtyi ensimmäisen maailmansodan aikana Dorshetshiren rykmentin kapteeniksi Intiaan, jossa yleni nopeasti. Hänet nimitettiin 1916 lordi Hardingen seuraajana Intian varakuninkaaksi. Chelmsfordin kausi Intiassa oli intialaisen nationalismin kuohunnan aikaa. Vuonna 1919 maan hallinnossa toteutettiin niin sanotut Montagun-Chelmsfordin-reformit, jotka perustuivat hänen ja Intian asioiden valtiosihteeri Edwin Samuel Montagun laatimaan raporttiin. Sekä valtakunnallisia että alueellisia parlamentteja suurennettiin ja niiden jäsenten enemmistö muutettiin vaaleilla valittaviksi. Osavaltioiden hallinnossa otettiin käyttöön vallanjako, jossa osa paikallisista ministereistä oli vastuullisia parlamenteille ja osa kuvernööreille. Seitsenjäsenisessä toimeenpanevassa neuvostossa intialaisten edustajien määrä nostettiin yhdestä kolmeen. Uudistukset synnyttivät levottomuuksia Punjabissa ja Gujaratissa. Tämän seurauksena säädettiin Chelmsfordin tukema Rowlatt Actina tunnettu laki, jolla viranomaisille myönnettiin laajat valtuudet kansalaisoikeuksien ohittamiseen poikkeustilanteissa. Laki kuitenkin nostatti vastarintaa ja levottomuudet laajenivat, jolloin Punjab oli julistettava sotatilaan. Lisäksi Mahatma Gandhin johtamien passiivisen vastarinnan kampanjoiden seurauksena Kongressipuolue boikotoi uudistettujen neuvostojen ensimmäisiä vaaleja vuonna 1920. Chelmsford jätti tehtävänsä Intiassa 1. huhtikuuta 1921, jolloin hänet korotettiin varakreiviksi. Hän toimi meriministeriä Ramsay MacDonaldin johtamassa Työväenpuolueen hallituksessa tammikuusta marraskuuhun 1924.Nordisk familjebok, täydennysosa (1926), s. 830 Runeberg.org. Viitattu 20.9.2013. ==Lähteet== ==Aiheesta muualla== Luokka:Intian varakuninkaat Luokka:Vuonna 1868 syntyneet Luokka:Vuonna 1933 kuolleet
Kaupungin portit (Minsk)

Kaupungin portit eli Minskin portit (, ) tarkoittaa kahta Valko-Venäjän pääkaupungin Minskin rautatieasemaa vastapäätä rautatieaseman aukiolla sijaitsevaa rakennusta. 11-kerroksiset rakennukset valmistuivat vuonna 1953. Rakennusten kutsumanimi Minskin portit johtuu siitä, että talojen välistä kulkeva ulitsa Kirova johtaa rautatieasemalta ja keskuslinja-autoasemalta kohti kaupungin ydinkeskustaa. Stalinistista klassismia edustavat, linnoitustornia muistuttavat koristeelliset kerrostalot olivat osa vuonna 1947 käynnistettyä, toisessa maailmansodassa tuhoutuneen rautatieaseman aukion jälleenrakennushanketta. Vuosille 1948–1956 ajoittuneen jälleenrakennuksen arkkitehti oli leningradilainen Boris Rubanenko (1910–1985) yhdessä А. Т. Golubovskin ja A. R. Korabelnikovin kanssa. Rakennukset kytkeytyvät viereisiin viisikerroksisiin asuintaloihin. Toisessa tornissa on Valko-Venäjän suurimpiin kuuluva, halkaisijaltaan yli 3,5-metrinen seinäkello. Kello on tuotu sotasaaliina Saksasta ja on yli satavuotias. Toisessa tornissa on samankokoinen Valko-Venäjän SNT:n vaakuna. Molemmissa torneissa on 30 metrin korkeudella neljä 3,6-metristä veistosta, jotka kuvaavat maatyöläisnaista, partisaaninaista, insinööriä, työläistä ja sotilasta. Alun perin veistokset oli tehty betonista, mutta ne poistettiin 1970-luvulla, koska murentuvien patsaiden katsottiin aiheuttavan vaaraa ohikulkijoille. Patsaat sijoitettiin pienempien paikkakuntien puistojen koristeeksi. Myöhemmin tilalle asennettiin silumiinista valmistetut korvaavat patsaat. ==Lähteet== ==Aiheesta muualla== *Boris Rubanenko (1910–1985) (academic.ru) Luokka:Minskin rakennukset ja rakennelmat
Holmqvist

Holmqvist tai Holmquist on muun muassa seuraavien henkilöiden sukunimi: * Andreas Holmqvist (s. 1981), ruotsalainen jääkiekkoilija * Anders Gunnar Holmqvist (1903–1935), suomalainen taidemaalari ja taidegraafikko * Barbro von Essen-Holmqvist (1915–1996), suomenruotsalainen runoilija * Bengt Holmqvist (1924–2002), suomalaissyntyinen Ruotsissa asunut toimittaja * Christian Holmqvist (s. 1974), suomalainen säveltäjä * Gunnar Holmqvist (1894–1964), suomalainen jääkärimajuri * Ivar Holmquist (1879–1954), ruotsalainen kenraali ja urheilujohtaja * Johan Holmqvist (s. 1978), ruotsalainen jääkiekkomaalivahti * Knut Holmqvist (1918–2000), ruotsalainen kilpa-ampuja * Leif Holmqvist (s. 1942), ruotsalainen jääkiekkoilija * Michael Holmqvist (s. 1979), ruotsalainen jääkiekkoilija * Olle Holmquist (1936–2020), ruotsalainen pasunisti * Stig Holmqvist (1936–2020), suomalainen jalkapalloilija ja jalkapallovaikuttaja. ==Katso myös== * Aune Antti, oik. Holmqvist (1901–1983), sopraano
Samuli Viitanen

Samuli Viitanen (s. 8. tammikuuta 1993) on suomalainen judoka. Hän aloitti lajin parissa 7-vuotiaana. Nykyään hän on mustavöinen, 90-kiloissa otteleva judoka. Viitanen sijoittui Pohjoismaiden-mestaruuskilpailuissa kolmanneksi 90 kg:n painoluokassa 2014. Hän voitti aikuisten Suomen-mestaruuden samassa painoluokassa 2013 ja 2014 sekä sai SM-pronssia 2012. Hän on voittanut Suomen- mestaruuden alle 17-vuotiaiden 81 kg:n sarjassa 2009, alle 20-vuotiaiden 81-kiloisissa 2011 ja 90-kiloisissa 2012 sekä alle 21-vuotiaiden 90 kg:n painoluokassa 2013. Nuorten Euroopan cupin kilpailuissa hän on ollut kerran toinen ja kahdesti kolmas. == Lähteet == Luokka:Suomalaiset judokat Luokka:Vuonna 1993 syntyneet Luokka:Elävät henkilöt
Edwin Samuel Montagu

Edwin Samuel Montagu (6. helmikuuta 1879 Lontoo – 15. marraskuuta 1924 Lontoo)Edwin Samuel Montagu Encyclopædia Britannica Online Academic Edition. Viitattu 20.9.2013. oli brittiläinen poliitikko, joka toimi Intian asioiden ministerinä 1917–1922 ja oli laatimassa vuonna 1919 toteutettua Intian hallinnon uudistusta. Montagu syntyi Lontoon Cityssä vaikuttaneeseen juutalaiseen pankkiirisukuun. Hänen isänsä oli Swaythlingin paronin arvon saanut pankkiiri Samuel Montagu.Nordisk familjebok, täydennysosa (1925), s. 592 Runeberg.org. Viitattu 20.9.2013. E. S. Montagu kuului vuodesta 1906 parlamentin alahuoneeseen liberaalien edustajana ja hänestä tuli pääministeri Herbert Henry Asquithin sihteeri. Vuosina 1910–1914 hän oli Intian asioiden ministeriön (India Office) parlamentaarisena alivaltiosihteerinä. Ensimmäisen maailmansodan aikana hän toimi useissa hallituksen alaisissa viroissa, kuten valtiovarainministeriön finanssisihteerinä ja vuodesta 1915 Lancasterin herttuakunnan kanslerina. Vuonna 1917 Montagu nimitettiin David Lloyd Georgen hallitukseen Intian asioiden valtiosihteeriksi ja hän ryhtyi valmistelemaan Intian hallinnon uudistamista. Johtaessaan talvella 1917–1918 Intiassa vieraillutta valtuuskuntaa hän laati yhdessä varakuninkaana toimineen lordi Chelmsfordin kanssa niin sanotun Montagu-Chelmsford-raportin, jonka pohjalta valmisteltiin vuonna 1919 annettu Government of India Act. Tällä lailla osa Intian hallinnosta siirtyi ensimmäisen kerran intialaisille ministereille, jotka olivat vastuussa vaaleille valituille parlamenteille. Montagu erosi Britannian hallituksesta maaliskuussa 1922 ajauduttuaan pääministerin sekä ulkoministeri George Curzonin kanssa erimielisyyksiin Turkkia koskevasta politiikasta. ==Lähteet== ==Aiheesta muualla== Luokka:Brittiläiset poliitikot Luokka:Vuonna 1879 syntyneet Luokka:Vuonna 1924 kuolleet
Ice Cream

Ice Cream on korealaislaulaja Hyunan kappale hänen toiselta EP:ltä, Meltingiltä. Melting, Hyunan debyyttialbumi ja EP, sisältävät "Ice Creamin" ja neljä muuta kappaletta. Kappaleelle julkaistiin teaseri 19. lokakuuta 2012, sekä kokonainen musiikkivideo SBS MTV:llä 21. lokakuuta ja YouTubessa 22. lokakuuta 2012, jolla myös PSY on cameo-roolissa. ==Lähteet== Luokka:Vuoden 2012 kappaleet Luokka:Hyunan kappaleet
Goti Pua

Goti Pua on suosittu intialainen kansantanssi Odishan alueelta Intian itäosista. Tanssin suosiosta on paljolti kiittäminen Ramchandradevaa, Orissassa sijaitsevan Khurdan alueen Radžaa. Häntä pidettiin valaistuneena hallitsijana ja suurena kulttuurin ja taiteen tukijana. Hänen aloitteestaan myös Goti Puan, eli "poikien tanssin" perinne alkoi. Klassinen Odissi- tanssityyli kehittyi Goti Puan ja Mahari-tanssityylin fuusioitumisesta. Yleensä Goti Pua -tanssia säestää kolmen muusikon ryhmä, jotka soittavat intialaista pakhawaj-rumpua, sormisymbaaleja ja intialaista käsin pumpattavaa harmonia. Tanssivat pojat laulavat ja joskus heitä säestää lisäksi erillinen laulaja. Goti Pua tanssiesitys kestää yleensä noin kolme tuntia. Esitys alkaa yleensä ns. Bhuni Pranamilla (kunnianosoituksella Äiti Maalle) ja päättyy jäähyväisosuuteen Bidahi Sangeetiin.Culturalindia.netSeasonsidia.com == Lähteet == Luokka:Intialainen tanssi Luokka:Odisha
Khamba Lim

Khamba Lim on intialainen kansantanssi, joka kuuluu Nagalandin heimojen perinteisiin sadonkorjuutansseihin. Tanssia esitetään kahden rivin rivitanssina, joissa miehillä ja naisilla on oma rivinsä.Culturalindia.netSeasonsidia.com == Lähteet == Luokka:Intialainen tanssi
Akhu

Akhu on suosittu intialainen kansantanssi Nagalandin alueelta. Tanssi muistuttaa paljon samalta alueelta peräisin olevaa sadonkorjuutanssia Khamba Limia.http://www.culturalindia.net/indian-dance/folk-dances/north-east- india.htmlhttp://www.seasonsindia.com/art_culture/dance_bihu_sea.htm ==Lähteet== Luokka:Intialainen tanssi Luokka:Nagaland
Gilbert John Elliot-Murray-Kynynmound Minto

Gilbert John Elliot-Murray-Kynynmound, Minton 4. jaarli, Melgund of Melgundin varakreivi, Minto of Minton kreivi (9. heinäkuuta 1845 Lontoo – 1. maaliskuuta 1914 Minto, Roxburgh, Skotlanti)Gilbert John Elliot-Murray-Kynynmound, 4th earl of Minto Encyclopædia Britannica Online Academic Edition. Viitattu 20.9.2013. oli brittiläinen siirtomaahallinnon virkamies, joka toimi Kanadan kenraalikuvernöörinä vuosina 1898–1905 ja Intian varakuninkaana 1905–1910. Hänen isoisänsä oli vuosina 1807–1813 Intian varakuninkaana toiminut Minton 1. jaarli.Nordisk familjebok (1907), s. 425 Runeberg.org. Viitattu 20.9.2013. Minto kävi Etonin sisäoppilaitosta ja Cambridgen Trinity Collegea. Hän palveli skottilaiskaartissa (Scots Guards) 1867–1869, mutta jätti sotilasuran omistautuen joksikin aikaa ratsastukselle. Vuosina 1874–1877 hän toimi sanomalehden kirjeenvahihtajana Espanjassa ja Turkissa ja osallistui vapaaehtoisena sotaan Venäjää vastaan Turkin armeijassa. Hän osallistui brittiarmeijan mukana myös toiseen afgaanisotaan 1879 ja vuoden 1882 Egyptin sotaretkeen. Vuosina 1883–1885 Minto palveli Kanadan kenraalikuvernööri Henry Lansdownen sotilassihteerinä jo oli 1885 esikuntapäällikkönä maan luoteisosassa käydyssä sodassa intiaaneja vastaan. Hän palasi 1886 Englantiin ja peri 1891 isänsä jaarlin arvon. Toimiessaan Kanadan kenraalikuvernöörinä vuosina 1898–1905 Minto pyrki sovittelemaan Kanadan pääministeri Wilfrid Laurierin ja Britannian siirtomaaministeri Joseph Chamberlainin välisiä kiistoja. Minto nimitettiin vuonna 1905 Intian varakuninkaaksi George Curzonin seuraajana. Yhdessä Intian asioiden ministeri John Morleyn kanssa hän valmisteli vuonna 1909 säädetyn Intian hallintoa uudistaneen Indian Councils Actin, joka tunnetaan myös nimellä Morleyn-Minton-reformit. Heidän tavoitteenaan oli hillitä kasvamassa ollutta intialaista nationalismia ja vahvistaa Intian kongressipuolueen maltillista siipeä. Intialaisten asemaa maan hallinnossa vahvistettiin myös nimittämällä ministerin neuvostoon kaksi intialaista edustajaa ja varakuninkaan neuvostoon yksi. Uuteen kansanedustusjärjestelmään sisältyi erillisten vaalipiirien luominen hinduille ja muslimeille, mitä intialaisnationalistit kritisoivat brittien valtaa tukevana ”hajota ja hallitse” -politiikkana. Minto tuki myös Muslimiiliton perustamista luodakseen vastapainon Kongressipuolueelle. Kriitikoiden mukaan Minton politiikka loi pohjan Intian myöhemmälle kahtiajakautumiselle. Kapinallisia Minto kohteli ankarasti ja palautti hallitukselle oikeuden karkottaa ihmisiä maasta ilman oikeudenkäyntiä päästäkseen eroon eräistä kumousjohtajista. Afganistanin emiirin vieraillessa 1907 Intiassa Minto onnistui vahvistamaan maiden välisiä ystävällisiä suhteita. ==Lähteet== ==Aiheesta muualla== Luokka:Intian varakuninkaat Luokka:Kanadan kenraalikuvernöörit Luokka:Jaarlit Luokka:Vuonna 1845 syntyneet Luokka:Vuonna 1914 kuolleet
Muslimiliitto

Muslimiliitto, alkuperäiseltä nimeltään Yleisintialainen muslimiliitto () oli Brittiläisessä Intiassa toiminut merkittävä puolue, joka Intian itsenäistyessä ajoi erillisen muslimivaltion perustamista. Tavoite toteutui vuonna 1947, kun Pakistanin valtio perustettiin. Puolueen tunnetuin johtaja oli Muhammad Ali Jinnah.Muslim League Encyclopædia Britannica Online Academic Edition. Viitattu 21.9.2013. Muslimiliiton pääkilpailija oli Intian kongressipuolue. Puolue perustettiin vuonna 1906 turvaamaan Intian muslimien oikeuksia. Brittihallinto tuki sen perustamista, ja aluksi puolue ei kyseenalaistanut brittien valtaa Intiassa, mutta 1913 se päätti kuitenkin ottaa tavoitteekseen itsehallinnon saamisen Intialle. Myöhemmin puolueen tavoitteena säilyi pitkään itsenäinen ja yhtenäinen Intia, joka edellyttäisi hindujen ja muslimien yhteistä rintamaa. Vuonna 1940 Muslimiliitto kuitenkin ilmoitti kannattavansa erillisen muslimivaltion perustamista, sillä sen piirissä alettiin pelätä hindujen saavan itsenäisessä Intiassa ylivallan. Muslimiliitto johti sitten kamppailua Intian jakamisen puolesta ja toimi joukkovoimansa ansiosta merkittävänä painostusryhmänä. Sen tavoite toteutui vuonna 1947, jolloin siirtomaavallan päättyessä perustettiin erilliset Intian ja Pakistanin valtiot. Muslimiliitosta tuli hallitseva puolue Pakistanissa, jossa se nimettiin uudelleen Yleispakistanilaiseksi muslimiliitoksi (All Pakistan Muslim League). Sen kannatus alkoi kuitenkin pian heiketä, ja se menetti vaalitappioiden seurauksena valtansa ensin Itä-Pakistanissa vuonna 1954 ja pian myös maan muussa osassa. Puolue hajosi 1960-luvun aikana useiksi ryhmiksi ja lakkasi olemasta 1970-luvulla. ==Katso myös== *Minar-e-Pakistan ==Lähteet== Luokka:Intian puolueet Luokka:Pakistanin puolueet Luokka:Pakistanin historia
Viranhaltijapäätös

Viranhaltijapäätös tarkoittaa Suomessa kunnallisessa päätöksenteossa viranhaltijan yksin tekemää päätöstä jossain asiassa. == Toimivalta == Kunnan päätösvaltaa käyttää pääsäännön mukaan asukkaiden valitsema valtuusto. Valtuusto voi kuitenkin johtosäännössä siirtää toimivaltaansa kunnan muille toimielimille sekä luottamushenkilöille ja viranhaltijoille. Viranhaltijan toimivalta on tällöin kunnanvaltuustolta siirrettyä toimivaltaa, jota viranhaltija käyttää yksinään. Tehdessään päätöksen viranhaltija käyttää julkista valtaa. == Päätös == Niistä päätöksistä, jotka viranhaltija tekee hänelle siirretyn toimivallan nojalla, on pidettävä pöytäkirjaa. Käytännössä pöytäkirjaa pidetään päätösluettelon muodossa eli se on luettelo viranhaltijan tekemistä päätöksistä. Tämä päätösluettelo on pidettävä yleisesti nähtävänä, ja päätökset on annettava tiedoksi samalla tavalla kuin muut kunnan viranomaisen päätökset. Viranhaltijan päätökseen tyytymätön voi tehdä kirjallisen oikaisuvaatimuksen. Se tehdään sille toimielimelle, jonka alainen viranhaltija on. Oikaisuvaatimuksen tekemisestä säädetään kuntalaissa. == Lähteet == == Aiheesta muualla == * Luokka:Suomen kunnallishallinto
Hannah Ware

Hannah Rose Ware (s. 8. joulukuuta 1982 Lontoo, Englanti) on brittiläinen näyttelijä ja malli. Mallintöitä nuorempana tehnyt Ware tunnetaan näyttelijänä muun muassa roolistaan televisiosarjassa Boss, jossa hän esittää päähenkilön, Kelsey Grammerin esittämän pormestari Tom Kanen päihdeongelmaista tytärtä. Hänen pikkusiskonsa on laulaja Jessie Ware. Heidän isänsä on muun muassa ajankohtaisohjelmassa Panorama työskennellyt toimittaja John Ware. == Lähteet == ==Aiheesta muualla== * Luokka:Brittiläiset näyttelijät Luokka:Vuonna 1982 syntyneet Luokka:Elävät henkilöt
Troy Aikman

Troy Kenneth Aikman (s. 21. marraskuuta 1966, West Covina, Kalifornia) on yhdysvaltalainen entinen amerikkalaisen jalkapallon pelaaja, pelipaikaltaan pelinrakentaja. Hän edusti koko ammattilaisuransa ajan NFL-liigassa pelaavaa Dallas Cowboysia. Aikman oli vuoden 1989 NFL:n varaustilaisuuden ensimmäinen varaus. Hän voitti urallaan Cowboysin kanssa kolmesti Super Bowlin, ja oli tärkeä osa yhtä aikakautensa parhaista joukkueista yhdessä muun muassa Emmitt Smithin sekä Michael Irvinin kanssa. Aikman valittiin Pro Football Hall of Fameen vuonna 2006. Hän on peliuransa jälkeen työskennellyt asiantuntija- kommentaattorina FOX -televisiokanavan NFL-lähetyksissä. ==Katso myös== * Luettelo NFL:n ykkösvarauksista == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1966 syntyneet Luokka:Elävät henkilöt
Holsteinilainen puolue

Holsteinilainen puolue oli 1720-luvulla Ruotsissa vaikuttanut puolue. == Historia == Holsteinilaisen puolueen tavoitteena oli saada Ruotsin kruunun perimysoikeus Kaarle XII:n sisaren Hedvig Sofian pojalle, Holstein-Gottorpin herttua Kaarle Fredrikille sen jälkeen, kun Ruotsia hallinnut pfalzilainen suku oli sammunut mieslinjalta. Puolue sai lisäjäseniä, kun sotavankeudesta Uudenkaupungin rauhan jälkeen palanneita upseereita liittyi siihen. Kannattajiin kuului myös Venäjän keisari Pietari Suuri. Holsteinilaisen puolueen käsissä ollut valtaneuvosto teki vuonna 1724 liiton Venäjän kanssa 12 vuodeksi. Venäjän vaikutusvallan lisäännyttyä erityisesti Pietari Suuren tyttären ja Kaarle Fredrikin solmittua avioliiton, puolueen kannatus Ruotsissa väheni. Arvid Hornin vaikutuksesta Ruotsi liittyi Hannoverin liittoon. Osa hosteinilaisen puolueen kannattajista oli sittemmin hattupuolueen perustajia.Facta2001, WSOY 1981, 6. osa, palsta Puolue hävisi vuoden 1727 jälkeen.Otavan Iso tietosanakirja osa 3, palsta 628 Kaarle Fredrikin serkku Aadolf Fredrik valittiin hattujen sodan jälkeen Ruotsin kruununperijäksi ja hänestä tuli vuonna 1751 kuningas, minkä jälkeen Holstein-Gottorpin suku nousi joka tapauksessa Ruotsin valtaistuimelle. Kaarle Fredrikin pojasta puolestaan tuli myöhemmin Venäjän keisari Pietari III. == Lähteet == Luokka:Ruotsin historia Luokka:Ruotsin puolueet Luokka:1720-luku
Lars Holsti

Lars Ragnar Martin Holsti (5. maaliskuuta 1926 HaapajärviFinska läkarsällskapet, Historik s. 168 – 20. joulukuuta 2023Kuolinilmoitus. Helsingin Sanomat 18.2.2024, s. B 27. Helsinki) oli suomalainen lääkäri ja professori. == Henkilöhistoria ja ammattiura == Holstin vanhemmat olivat kihlakunnantuomari Ragnar Hugo Holsti ja Hjördis Ingegerd Hedman. Hän avioitui 1951 sihteeri Ulla Elisabeth Ramströmin kanssa. Halsti tuli ylioppilaaksi Helsingin V yhteiskoulusta 1944 ja valmistui lääketieteen lisensiaatiksi 1953. Lääketieteen ja kirurgian tohtoriksi hän väitteli 1960, 1958 hän erikoistui röntgentutkimuksiin ja -hoitoon. Holstista tuli lääketieteellisen radiologian dosentti 1962. Holsti toimi uransa alkuvaiheessa lääkärinä eri sairaaloissa, mukaan lukien HYKSin eri klinikat ja Lastenlinna sekä Invalidisäätiön ortopedinen sairaala. Hän oli vuodesta 1968 Helsingin yliopiston sädehoidon ja syöpätautien professori. Holsti tutki syöpätautien säde- ja lääkehoitoa ja selvitti varsinkin säteilybiologisten näkökohtien soveltamista sädehoitoon.Facta2001, WSOY 1981, 6. osa, palsta 146 Sodassa Holsti oli asevelvollinen ja palveli rintamalla tykkimiehenä. == Teoksia == * Hajasäteilyä. Syöpäprofessori muistelee. Recallmed, 2010 * Syöpätaudit. Duodecim, 1992 (toimitettu Peter J. Robertsin ja Lyly Tepon kanssa) * Syöpätaudit ja sädehoito: Kliininen onkologia. WSOY, 1983 (Eine Lukanderin, Pertti J. Taskisen ja Antero Voutilaisen kanssa) == Lähteet == Luokka:Suomalaiset lääkärit Luokka:Onkologit Luokka:Helsingin yliopiston professorit Luokka:Suomalaiset professorit Luokka:Vuonna 1926 syntyneet Luokka:Vuonna 2023 kuolleet
Keijo Holsti

Keijo Kalevi Holsti (23. lokakuuta 1932 Koski Tl – 29. heinäkuuta 1989 Koski Tl)Kuolleita (maksullinen artikkeli) Helsingin Sanomat 11.8.1989, HS Aikakone. Viitattu 16.5.2018. oli suomalainen kirjallisuudentutkija. Hän oli Tampereen yliopiston yleisen kirjallisuustieteen professori vuodesta 1973Facta2001, WSOY 1981, 6. osa, palsta kuolemaansa asti 1989. Holsti kirjoitti ylioppilaaksi 1951 ja työskenteli oppikoulunopettajana, kunnes valmistui filosofian kandidaatiksi Turun yliopistosta vuonna 1964. Vuonna 1966 hän siirtyi assistentiksi Tampereen yliopistoon, josta väitteli tohtoriksi vuonna 1970 aiheenaan motiivin käsite kirjallisuudentutkimuksessa. Hän oli Tampereen yliopiston dosenttina 1971–1973 ja sen jälkeen professorina. Holsti oli perehtynyt erityisesti englanninkieliseen kaunokirjallisuuteen ja hän julkaisi tutkimuksia William Shakespearen ja William Faulknerin teoksista. == Teoksia == *Hamletin epäröinti, 1967 *Motiivin käsite kirjallisuudentutkimuksessa, 1970 (väitöskirja) *Runebergin motiiveja Minna Canthilla I. Kaksi Hannaa, 1971 == Lähteet == Luokka:Suomalaiset kirjallisuustieteilijät Luokka:Helsingin yliopiston professorit Luokka:Suomalaiset professorit Luokka:Vuonna 1932 syntyneet Luokka:Vuonna 1989 kuolleet
Kirjovehkat

Kirjovehkat (Dieffenbachia) on vehkakasvien heimoon kuuluva suku. Ne ovat kotoisin Uuden mantereen trooppisilta alueilta. Kasveja lisätään latva-, verso- ja varsipistokkaista. Kasvit viihtyvät normaalissa huoneenlämmössä. Ne eivät ole kovin vaateliaita ilmankosteuden suhteen. Tunnetuin laji on Dieffenbachia maculata. == Ulkonäkö ja koko == Lehdet ovat kirjavan laikukkaita. == Lajeja == * brasiliankirjovehka (Dieffenbachia bowmannii) * täpläkirjovehka (Dieffenbachia seguine, syn. D. maculata) Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7. == Käyttö == Kirjovehkat ovat suosittuja huonekasveja. == Myrkyllisyys == Kirjovehkan solut sisältävät neulasmaisia kalsiumoksalaattikiteitä ((COO)2Ca). Jos lehtiä pureskellaan, nämä kiteet voivat aiheuttaa polttavan tunteen ja punoitusta (eryteema). Joissakin tapauksissa kasville altistuneissa kudoksissa on havaittu turvotusta (ödeema). Pureskelu ja nieleminen aiheuttavat yleensä lieviä oireita. Kontakti kirjovehkan kanssa voi kuitenkin aiheuttaa (yleensä pureskelusta johtuen) lapsille ja lemmikkieläimille useita epämiellyttäviä oireita kuten voimakasta puutumista, suun ärsytystä, runsasta syljen eritystä, paikallista turvotusta. Oireet ovat kuitenkin harvoin hengenvaarallisia. Useimmissa tapauksissa oireet ovat lieviä ja voidaan menestyksellisesti hoitaa kipulääkkeillä, antihistamiineilla ja lääkehiilellä. Vatsan tyhjennystä tai vatsahuuhtelua tarvitaan harvoin. Potilaista 70% on alle 5-vuotiaita lapsia. == Lähteet == == Aiheesta muualla == * Finto: Kassu – Kasvien suomenkieliset nimet: Dieffenbachia * www.substral.fi/kasviopas/huonekasveja/kirjovehka Luokka:Vehkakasvit
Oripään seudun yhteiskoulu

__NOTOC__ Oripään Seudun Yhteiskoulu oli Varsinais-Suomessa Oripäässä vuonna 1948 toimintansa aloittanut viisiluokkainen yksityinen oppikoulu.Korvenpää, 2013, s.16 Koulu muuttui vuonna 1969 Oripään ja Pöytyän kuntien yhteiseksi Oripään–Pöytyän kunnalliseksi keskikouluksi.Korvenpää, 2013, s.21 Sen toiminta päättyi vuonna 1976 peruskoulun koulupiirijakoon: Oripää ja Alastaro muodostivat yhteisen peruskoulun yläasteen koulupiirin ja Pöytyän kunta sai kumppaneikseen Auran ja Karinaisten kunnat.Korvenpää, 2013, s.142 Tämän jälkeen Oripää ja Alastaro muodostivat yhteisen peruskoulun yläasteen oppilasalueen, jossa peruskoulun yläaste sijaitsi Alastarolla.Korvenpää, 2013. s. 144 Kun Alastaro 2000-luvulla liittyi Loimaan kaupunkiin, sama kouluyhteistyö jatkui Loimaan kaupungin ja Oripään kunnan välillä. == Koulun tilat == Koulu aloitti toimintansa tilapäistiloissa entisessä suojeluskuntatalo Suojalassa. Lääninarkkitehti Rafael Hellemaan suunnittelema oma koulutalo oli muuttokunnossa 1950,Korvenpää, 2013, s.25 rakennus vihittiin käyttöön 28. helmikuuta 1951.Korvenpää, 2013, s.26 Matalalla nivelellä vanhaan osaa yhdistyvä lisärakennus valmistui käyttökuntoon syksyllä 1962 ja laajennuksen juhlalliset vihkiäiset olivat 2. helmikuuta 1963.Korvenpää, 2013, s.28 Suunnittelijana oli arkkitehti Lauri Sipilä.Korvenpää, 2013, s.27 Koulun lopettamisen jälkeen rakennuksissa toimivat Oripään koulu, kunnanvirasto, kirjasto ja kuntosali. Vuonna 1951 valmistui koulun viereen neliasuntoinen opettaja-asuntola. Se on sittemmin purettu ja sen tontilla on päiväkoti ja kunnan liikuntahalli. === Kuvia === Tiedosto:Oripään seudun yhteiskoulu laajennusosa piha.JPG|Laajennusosa valmistui 1962. Tiedosto:Oripään seudun yhteiskoulu pääty.JPG|Koulun päädyssä on taiteilija Viljo Syrjämän helleniläistyylinen reliefi. Tiedosto:Oripään seudun yhteiskoulu laajennusosa Yhdystien puoli.JPG|Laajennusosan takapuolella olevassa siivessä oli vahtimestarin asunto ja sen yläpuolella koulun kirjasto. == Rehtorit ja johtajat == Yhteiskoulun rehtorit *Rolf Ali-Melkkilä (1948–1954) *Markus Rislakki (1954–1959) *O. A. (Orvo Aulis) Kahiluoto (1959–1967) *Eero Heino (1967–1968) *Eero Jäynäs (1968–1969) Kunnallisen keskikoulun johtajat *Eero Jäynäs (1969–1971) *Jukka Korvenpää (1971–1976) Korvenpää, 2013, s.207 == Lähteet == * === Viitteet === == Aiheesta muualla == Luokka:Suomalaiset oppilaitokset Yhteiskoulu Yhteiskoulu
Afrikanrakonokka

Afrikanrakonokka (Anastomus lamelligerus) on laajalla alueella Saharan eteläpuolisessa Afrikassa tavattava kattohaikaroihin kuuluva lintu. == Koko ja ulkonäkö == Afrikanrakonokka on suurikokoinen lintu, joko voi kasvaa 81-94 cm pitkäksi. Väritykseltään lintu on kauttaaltaan violettiin vivahtavan musta pronssinruskein yksityiskohdin. Kaulan ja rinnan sulat ovat pienentyneet. Afrinkanrakonokan selkein tuntomerkki on sen pitkä ja massiivinen nokka. Nokan puoliskot eivät sulkeudu täysin, mikä on sopeutuma kotiloiden ja simpukoiden syöntiin. == Elintavat == Afrikanrakonokan elinympäristöä ovat suot, vesistöjen reunamaat, tulvaniityt, riisiviljelykset, kosteat savannit ja mutatasangot. Laji muuttaa kuivina kausina suurina parvina kosteille alueille. Lajin pääasiallista ravintoa ovat nilviäiset, kuten kotilot ja simpukat, joiden kuoren se viiltää auki erikoistuneella nokallaan. Afrikanrakonokka voi syödä myös sammakoita, matoja, vesihyönteisiä, rapuja ja kaloja. Afrikanrakonokka pesii suurina kolonioina, toisinaan myös muiden haikaralintulajien kanssa. Pesä sijaitsee puussa tai pensaassa vedn äärellä tai vaihtoehtoisesti ruovikossa. == Lähteet == Luokka:Haikaralinnut
Viirivehkat

Viirivehkat (Spathiphyllum) on vehkakasvien heimoon kuuluva suku. Ne ovat kotoisin Etelä-Amerikasta. Poikkeuksena on laji tieteelliseltä nimeltään Spathiphyllum blandum, joka on kotoisin Havaijilta. == Ulkonäkö ja koko == Kukkien väri on yleensä valkoinen tai kellanvalkoinen. Kukinnan loputtua suojuslehti muuttuu vihreäksi. == Elinympäristö == Luonnonvaraiset kasvit ovat kosteikkokasveja. Näin ollen viirivehkat tarvitsevat paljon kastelua ja kostean ilman. Kasvit viihtyvät valoisalla paikalla, mutta sietävät myös varjoa. == Käyttö == Viirivehkoja käytetään huonekasveina. Kukinnan loputtua tehtävän mullan vaihdon yhteydessä kasvia voidaan jakaa. == Lajeja == * Spathiphyllum floribundum – pikkuviirivehka * Spathiphyllum ortgiesii – jättiviirivehkaRäty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7 == Lähteet == == Aiheesta muualla == *Huonekasvit.fi: Viirivehka (Spathiphyllum) *eKUKKA.fi: kasvikirjasto, Viirivehka, Spathiphyllum Luokka:Vehkakasvit
Dan Houser

Dan Houser (s. 1974 Lontoo, Englanti) on brittiläinen videopelituottaja sekä Rockstar Gamesin toinen perustaja yhdessä veljensä Sam Houserin kanssa. Houser on käsikirjoittanut muun muassa kaikki Grand Theft Auto -pelisarjan pelit vuodesta 1999 lähtien. Hän oli veljensä kanssa Time-lehden vuosittaisella maailman sadan vaikutusvaltaisimman henkilön listalla vuonna 2009. == Aiheesta muualla == * Luokka:Brittiläiset videopelisuunnittelijat Luokka:Vuonna 1974 syntyneet Luokka:Elävät henkilöt
Cardiffin linna

Cardiffin linna on Cardiffissa Yhdistyneessä kuningaskunnassa sijaitseva linna, jonka normannit perustivat 1000-luvulla vanhan roomalaislinnoituksen paikalle. == Historia == Roomalaiset rakensivat ensimmäisen pysyvän asutuksen paikalle ensimmäisellä vuosisadalla jaa. Robert Fitzhamon aloitti mäkilinnan rakentamisen roomalaisaikaisen raunion päälle vuonna 1091. Linnan varustuksia vahvistettiin 1200-luvulla, jolloin rakennettiin torni ja eteläportti == Lähteet == == Aiheesta muualla == * Virallinen sivu Linna Luokka:Walesin linnat